recursal/SuperWikiNEXT-32B huggingface dataset:
Bagi Muzium, lihat Muzium Sumpah Pemuda.

|  |  |
| --- | --- |
|  | Wikisource mempunyai teks asal berkaitan rencana ini:
***Putusan Kongres Pemuda.pemuda Indonesia*** |

Sumpah Pemuda daripada tahun 1928 yang bersejarah
**Sumpah Pemuda** adalah satu tonggak utama dalam sejarah pergerakan kemerdekaan Indonesia. Ikrar ini dianggap sebagai penghabluran semangat untuk menegaskan cita-cita berdirinya Bangsa Indonesia yang mana wakil dari pelbagai suku bangsa bersumpah untuk menegaskan cita-cita berdirinya Bangsa yang satu, bahasa yang satu dan tanah air yang satu jua. 

Yang dimaksud dengan "Sumpah Pemuda" adalah keputusan Kongres Pemuda Kedua yang diselenggarakan dua hari, 27-28 Oktober 1928 di Batavia (Jakarta), Keputusan ini menegaskan cita-cita akan ada "tanah air Indonesia", "bangsa Indonesia", dan "bahasa Indonesia". Keputusan ini juga diharapkan menjadi asas bagi setiap "perkumpulan kebangsaan Indonesia" dan agar "disiarkan dalam segala akhbar dan dibacakan di muka rapat perkumpulan-perkumpulan".

Isi
---

Berikut ini adalah bunyi "Sumpah Pemuda" sebagaimana tercantum pada prasasti di dinding Muzium Sumpah Pemuda. Penulisan menggunakan ejaan van Ophuysen.

> 
> Pertama:
> 
> 
> Kami poetra dan poetri Indonesia, mengakoe bertoempah darah jang satoe, tanah Indonesia.
> 
> 
> Kedoea:
> 
> 
> Kami poetra dan poetri Indonesia mengakoe berbangsa jang satoe, bangsa Indonesia.
> 
> 
> Ketiga:
> 
> 
> Kami poetra dan poetri Indonesia mendjoendjoeng bahasa persatoean, bahasa Indonesia.
> 
> 
> 

Sumpah Pemuda versi Ejaan yang Disempurnakan:

> 
> Pertama
> 
> 
> Kami putra dan putri Indonesia, mengaku bertumpah darah yang satu, tanah air Indonesia.
> 
> 
> Kedua
> 
> 
> Kami putra dan putri Indonesia, mengaku berbangsa yang satu, bangsa Indonesia.
> 
> 
> Ketiga
> 
> 
> Kami putra dan putri Indonesia, menjunjung bahasa persatuan, bahasa Indonesia.
> 
> 
>

Rumusan kongres
---------------

Rumusan Kongres Sumpah Pemuda ditulis Mohammad Yamin pada secarik kertas yang disodorkan kepada Soegondo ketika Mr. Sunario tengah berpidato pada sesi terakhir kongres (sebagai utusan kepanduan) sambil berbisik kepada Soegondo: *Ik heb een eleganter formulering voor de resolutie* (Saya mempunyai suatu formulasi yang lebih elegan untuk keputusan Kongres ini), yang kemudian Soegondo membubuhi paraf *setuju* pada selembar kertas tersebut, kemudian diteruskan kepada yang lain untuk *paraf setuju* juga.  Sumpah tersebut awalnya dibacakan oleh Soegondo dan kemudian dijelaskan panjang-lebar oleh Yamin.

Lihat juga
----------

* flagPortal Indonesia

* Kongres Pemuda Pertama
* Kongres Pemuda Kedua

Nota kaki
---------

1. ↑  "Museum Sumpah Pemuda". Diarkibkan daripada yang asal pada 2009-06-25. Dicapai pada 2013-12-26.
2. ↑   Sugondo Djojopusito: *Ke Arah Kongres Pemuda II*, Media Muda Tahun I No. 6 & 7, halaman 9-11.
3. ↑  Secarik Kertas untuk Indonesia, Majalah Tempo, 27 Oktober 2008

Pautan luar
-----------

* (Indonesia) Tapak sesawang rasmi Muzium Sumpah Pemuda
* Sumpah Pemoeda - Proposal Sumpah Pemuda
**Maharaja Derbar Raja I** adalah Maharaja Kalaha (kini dikenali Kedah) yang pertama. Baginda merupakan Raja Gumrun (Bandar Abbas) di Rom Timur - Parsi dan berketurunan Raja Iskandar Zulqarnain Suatu ketika, Maharaja Parsi telah menyerang dan menakluk negeri setelah berjaya menewaskan baginda. Baginda bersama-sama anak, isterinya dan beberapa orang pengikut telah melarikan diri dengan sebuah babur (kapal layar yang besar). Maka baginda belayar ke Pulau Serindit (Sri Lanka) dan dibawa bersama alat kebesaran yang dipanggil nobat Dari Pulau Serindit, baginda belayar pula ke Teluk Burma. Baginda meneruskan perjalanan dari Teluk Burma ke arah selatan dan memasuki Kuala Qilah. Sebaik sahaja mendarat di kiri Sungai Qilah (Merbok), penduduk tempatan amat teruja dengan kecantikan pembuatan babur itu. Berita ketibaan baginda itu akhirnya sampai ke telinga pemerintah negeri Kalaha iaitu Tan Derma Dewa dan Tun Perkasa. Tan Derma Dewa dan Tun Perkasa telah mengadap dan berkenan mengangkat baginda sebagai Maharaja Kalaha (Kedah) yang pertama.

baginda telah mendirikan Kota Langkasuka di Mukim Sok, daerah Sik Kedah dan menubuhkan jawatan menteri.

Baginda telah mangkat akibat kegeringan.

|
|  |
| Didahului oleh**Posisi dicipta** | **Maharaja Kedah Tua**{{{years}}} | Diikuti oleh:**Maharaja Diraja Putra** |

Rujukan
-------

1. ↑  Haji Buyong Adil (1980). *Sejarah Kedah*. Dewan Bahasa dan Pustaka.
**V. David** merupakan ahli politik Barisan Sosialis di Malaysia. Beliau menang bertanding dalam Pilihan Raya Umum Malaysia 1959 bagi kawasan Bangsar, negeri Selangor (1958-1964). 

Ketika itu Perdana Menteri Malaysia ialah Tunku Abdul Rahman dan Timbalan Perdana Menteri ialah Tun Abdul Razak Hussein. Pilihan raya ini adalah yang pertama selepas merdeka 31 Ogos 1957. Pilihan raya umum Tanah Melayu 1959 ini cukup hebat kerana diadakan berperingkat-peringkat , bermula dari negeri Perlis hingga Kelantan. Ketika itu Sabah dan Sarawak belum menyertai / membentuk Malaysia. Kerusi Parlimen bertambah dari 52 (1955) kepada 104 kerusi (1959). Perikatan menang 74 kerusi dan pembangkang menang 30 kerusi.

Pilihan raya 1978
-----------------

V David beralih kepada parti DAP dan beliau menang bertanding dalam Pilihan Raya Umum Malaysia 1978 bagi kawasan Damansara, negeri Selangor dan anggota parlimen Puchong (1986 dan 1990). Beliau bertanding atas tiket DAP menentang parti Barisan Nasional.

Jalan V David
-------------

V David banyak berjuang untuk kepentingan pekerja.Beliau merupakan bekas setiausaha agung Kongres Kesatuan Sekerja Malaysia (MTUC) dan bekas setiausaha agung Kesatuan Pekerja pekerja Pengangkutan (TWU) selama lebih tiga dekad. Banyak kesatuan pekerja swasta dan ladang-ladang bergabung dengan MTUC.

Pada 30 April 2010, Jalan Barat, Petaling Jaya ditukar nama kepada Jalan Dr V. David, bagi mengenang tokoh pemimpin kesatuan pekerja dan wakil rakyat. Penamaan semula jalan ini sempena Hari Pekerja pada 1 Mei 2010.

Meninggal dunia
---------------

David meninggal dunia pada 2005 akibat serangan angin ahmar.

Rakannya P. Patto dinamakan untuk Jalan Selibin, Ipoh.

Lihat juga
----------

* Keputusan Pilihan Raya Umum Malaysia 1978

Rujukan
-------
Duli Yang Maha Mulia **Yamtuan Muda Riau III** **Opu Daeng Kemboja Ibni Almarhum Opu Daeng Parani** (mangkat 1777) merupakan putera Opu Daeng Parani yang menjadi Yang Dipertuan Muda Riau III. Baginda dilantik memegang jawatan tersebut pada tahun 1745-1777 menggantikan bapa saudaranya, Yamtuan Muda Riau III Opu Daeng Chelak Ibni Almarhum La Tenri Borong Opu Daeng RilEkke' / Rilakka. Ketika baginda menjadi Yang di-Pertuan Muda, berlaku fitnah di Riau ke atas orang-orang Bugis sehingga baginda bertindak keluar dari Riau dan menetap di Linggi. Pada zaman baginda, berlaku peperangan dengan Belanda di Melaka akibat fitnah dari Sultan Mansur Terengganu. Baginda juga mengasaskan jawatan Engku Kelana **Timbalan Yang di-Pertuan Muda Riau,** atau **Timbalan Yamtuan Muda Riau,** dan melantik Raja Haji sebagai Engku Kelana yang pertama.

Baginda berkhidmat di bawah 4 orang Sultan iaitu Sultan Sulaiman Badrul Alam Shah (1722-1760), Sultan Abdul Jalil Muazzam Shah (1760-1761), Sultan Ahmad Riayat Shah (1761) dan Sultan Mahmud Shah III (1761-1812).

Kemangkatannya
--------------

Baginda mangkat pada tahun 1777 di Riau dan digelar Marhum Janggut. Baginda dimakamkan di Batangan, Riau

Rujukan
-------

* Virginia Matheson Hooker (1998). *Tuhfat Al-Nafis*. Yayasan Karyawan dan Dewan Bahasa Pustaka(DBP). ISBN 9839510029.
* R.O. Winstedt (1992). *A History of Johore*. The Malaysian Branch of the Royal Asiatic Society (MBRAS). ISBN 9839961462.
* Abu Hassan Mohamad Sham (1993). *Puisi-puisi Raja Ali Haji*. Dewan Bahasa Pustaka(DBP). ISBN 9836239715.

Lihat juga
----------

* Sejarah Johor
* Kesultanan Lingga-Riau
* Sejarah Singapura
* Sultan Johor

|  |  |  |
| --- | --- | --- |
| Penyandang Terdahulu | **Yang Dipertuan Muda ke-3 1745 – 1777** | Penyandang Kemudian |
| **Daeng Chelak** | **Raja Haji** |
**Majlis Olimpik Malaysia** atau **MOM**, (Bahasa Inggeris: *Olympic Council of Malaysia*, kod IOC: **MAS**) adalah Jawatankuasa Olimpik Kebangsaan yang mewakili Malaysia. Badan induk ini juga bertanggungjawab untuk perwakilan Malaysia di Sukan Komanwel.

Sejarah
-------

Badan induk ini ditubuhkan pada 1953 sebagai **Majlis Olimpik Persekutuan Tanah Melayu** (FMOC). FMOC mendapat pengiktirafannya sebagai Jawatankuasa Olimpik Kebangsaan Persekutuan Tanah Melayu pada Mei 1954. Pada 16 September 1963, Singapura dan jajahan mahkota British di Borneo Utara dan Sarawak bergabung dengan Persekutuan Tanah Melayu untuk membentuk Malaysia. Pada 5 Mei 1964, Majlis Olimpik dan Sukan Singapura, Jawatankuasa Sukan Olimpik Sarawak dan Jawatankuasa Olimpik Sabah dan FMOC digabungkan untuk membentuk Majlis Olimpik Malaysia. Pada 9 Ogos 1965, Singapura telah keluar dari menjadi sebahagian daripada Malaysia dan menubuhkan semula Jawatankuasa Olimpik Kebangsaanya sendiri.

Senarai Presiden
----------------

  

1. 198.- 198. ; Hamzah Abu Samah
2. Sebelum 1998: ?
3. 1998-2018: Tunku Imran ibni Tuanku Ja’afar
4. 2018-Kini: Mohamad Norza Zakaria

Lihat juga
----------

* Malaysia di Sukan Olimpik

Rujukan
-------

1. ↑  "Malaysia at the Commonwealth Games" (dalam bahasa Inggeris). Persatuan Sukan Komanwel. Diarkibkan daripada yang asal pada 4 Mac 2016. Dicapai pada 18 November 2012.
2. ↑  "History of the Olympic Council of Malaysia 1953 to 1998" (dalam bahasa Inggeris). Majlis Olimpik Malaysia. Diarkibkan daripada yang asal pada 4 Mac 2016. Dicapai pada 25 November 2012.

Pautan luar
-----------

* Olympic Council Of Malaysia
Station F
HEC Paris Startup Launchpad Demo Day 2024
**Station F** ialah inkubator perniagaan untuk pemula, terletak di arondisemen ke-13 Paris. Ia dikenali sebagai kemudahan permulaan terbesar di dunia.

Terletak di bekas depoh barangan kereta api yang dahulunya dikenali sebagai la Halle Freyssinet (oleh itu "F" di stesen F). Kemudahan seluas 34,000 m2 (370,000 kaki persegi) dibuka secara rasmi oleh Presiden Emmanuel Macron pada Jun 2017 dan menyediakan penginapan pejabat untuk sehingga 1,000 syarikat permulaan dan peringkat awal serta untuk rakan kongsi korporat seperti Facebook, Microsoft dan Naver.

Stesen F mempunyai beberapa perkongsian untuk program permulaan yang bertujuan untuk usahawan. Rakan kongsi termasuk Google, Ubisoft dan Zendesk.

Kampus ini merupakan rakan kongsi pelbagai sekolah, seperti HEC Paris, sekolah perniagaan terbaik Eropah.

Rujukan
-------

1. ↑  (Inggeris)Station F, the world's largest startup campus opens in Paris
2. ↑  (Inggeris)Emmanuel Macron thinks big in vision for French tech unicorn
3. ↑  (Perancis)STARTUPS
4. ↑  (Inggeris)Incubateur HEC Paris
5. ↑  (Inggeris)Business school rankings

Pautan luar
-----------

* Station F
Zainah Anwar di Forum AWID 2016
**Zainah Anwar** membantu menubuhkan Sisters in Islam (SIS) pada 1990 .SIS merupakan sebuah gerakan yang memperjuangkan hak-hak wanita di sudut undang-undang, keganasan poligami dan domestik dan seksual dalam perkahwinan. Zainah adalah jurucakap SIS. SIS telah membuka ruang awam untuk berdebat dan berada di barisan hadapan dalam usaha meminda Undang-Undang Keluarga Islam. Mereka menuntut kesaksamaan dan keadilan wanita, pakaian dan kesopanan , hak penjagaan, wanita sebagai hakim, kebebasan asasi dalam Islam, dan murtad dan kebebasan beragama.

Pada tahun 2008, selepas dua dekad, Zainah menyerahkan tugas kepada Maria Chin Abdullah. Zainah masih sebagai lembaga SIS.

Keluarga
--------

Zainah Anwar adalah anak Tan Sri Anwar Malek yang pernah menjadi Setiausaha Sulit Dato onn Jaafar. Anwar Malek adalah sepupu kepada Mohamad Noah Omar iaitu datuk kepada bekas Perdana Menteri Malaysia ke 6 , Dato Seri Najib Tun Razak.

Musawah
-------

Beliau juga pengarah projek Musawah, pergerakan SIS yang dimulakan di peringkat global bagi memperjuangkan keadilan dan kesaksamaan dalam keluarga Islam.

Bersama Datin Paduka Marina Mahathir, beliau satu daripada dua rakyat Malaysia dalam "100 Wanita Dunia" yang paling memberi inspirasi bagi memperbaiki kehidupan kanak-kanak perempuan dan wanita di seluruh dunia oleh kumpulan Wanita yang berpangkalan di New York.

Hasil penulisan
---------------

1. Wanted : equality and justice in the Muslim family / editor, Zainah Anwar: Musawah, 2009.
2. Islam dan perancangan keluarga / Zainah Anwar & Rashidah Shuib ; terjemahan Askiah Adam : Sister in Islam, 2001.
3. Islam, reproductive health, and women's rights / editor, Zainah Anwar & Rashidah Abdullah : Sisters in Islam (SIS Forum Malaysia), 2000.
4. Kebangkitan Islam di kalangan pelajar : IBS Buku, c1990.
5. Islamic revivalism in Malaysia : dakwah among the students : Pelanduk Publications, 1987.

Rujukan
-------

1. ↑  100 memorable Malaysia Women - Part 2
**Virginia Marie** "**Ginni** "**Rometty** (lahir 29 Julai 1957) ialah seorang eksekutif perniagaan Amerika yang merupakan pengerusi eksekutif IBM selepas meletak jawatan sebagai Ketua Pegawai Eksekutif pada 1 April 2020. Beliau sebelum ini adalah pengerusi, presiden dan Ketua Pegawai Eksekutif IBM, menjadi wanita pertama yang mengetuai syarikat itu. Dia bersara daripada IBM pada 31 Disember 2020, selepas kerjaya hampir 40 tahun di sana.    Sebelum menjadi presiden dan CEO pada Januari 2012, beliau mula-mula menyertai IBM sebagai jurutera sistem pada tahun 1981 dan seterusnya mengetuai jualan, pemasaran dan strategi global.  

1. ↑  "IBM Names Rometty to Succeed Palmisano as First Female CEO". *Bloomberg BusinessWeek*. October 25, 2011. Diarkibkan daripada yang asal pada January 2, 2013. Dicapai pada October 25, 2011.
2. ↑  "IBM's Ginni Rometty Completes Her Ascent by Adding Chairman Role". *Bloomberg.com*. Bloomberg L.P. September 26, 2012. Dicapai pada September 26, 2012.
3. ↑  Aluise, Susan J. (May 10, 2012). "America's 10 Most Powerful Female CEOs". *InvestorPlace*. Dicapai pada July 10, 2014.
4. ↑  "Ginni Rometty: Reinventing Big Blue", *Barron's*, Leslie P. Norton, May 31, 2014
5. ↑  "Virginia M. Rometty Profile", *Bloomberg*
**Sekolah Kebangsaan Dato' Shah Bandar Abu Bakar Labu Hilir** atau nama ringkasnya *SDAB*, merupakan sebuah Sekolah kebangsaan yang terletak di Batu 13, Jalan Labu Hilir.

Pada 2009, Sekolah Kebangsaan Dato' Shah Bandar Abu Bakar Labu Hilir memiliki 260 pelajar lelaki dan 267 pelajar perempuan, menjadikan jumlah keseluruhan murid seramai 527 orang. Ia mempunyai seramai 39 orang guru.2009

Sejarah
-------

Pada tahun 1906 sekolah ini ditubuhkan dengan nama Sekolah Melayu Labu Hilir di atas Tanah kerajaan seluas 2 ekar 4 pol yang diperbuat daripada kayu berlantai simen dan beratap nipah. Satu darjah aliran Inggeris ditubuhkan, menumpang di Sekolah Kebangsaan Labu Hilir dengan pentadbiran yang berlainan.

1957 Sebuah bangunan empat darjah didirikan untuk Sekolah Inggeris di kawasan yang sama.
1960 Kerajaan membeli tanah estet bersebelahan seluas 4 ekar 3 rd. dan membina bangunan baru sejumlah 6 bilik darjah untuk sekolah kebangsaan.Bangunan lama dirobohkan. Sekolah Inggeris masih terus berjalan.

1973 Mulai 1 Januari 1973, Jabatan Pendidikan Negeri Sembilan telah mencantumkan sekolah ini dengan Sekolah Inggeris dan pada 16 Oktober 1973 ia diberi nama Sekolah Kebangsaan Dato’ Shah bandar Abu Bakar, Labu Hilir.

1974 Pada 6 Januari 1974 bangunan baru digunakan sepenuhnya. 1975 Mahathir Mohamad, Menteri Pendidikan Malaysia pada ketika itu telah merasmikan bangunan baru pada 5.5.1975.

1987 Satu blok bangunan dua tingkat dibina menempatkan Perpustakaan, Makmal Komputer, Makmal Sains dan satu bilik darjah.Bangunan tambahan ini telah dirasmikan oleh Y.A.B Menteri Besar Negeri Sembilan, Datuk Seri Utama Mohd. Isa bin Abdul Samad pada 7 November 1987.

1997 Mulai Jun 1997,sekolah memulakan persekolahan dua sesi kerana kekurangan bilik untuk menampung bilangan murid yang bertambah. (tahun 2 dan 3 di sesi petang) Blok bangunan tiga tingkat dibina yang mengandungi bilik kemahiran hidup, makmal sains, perpustakaan, bilik muzik dan bilik mesyuarat.

1998 Bangunan tambahan siap dibina .Persekolahan satu sesi tidak dapat dijalankan lagi kerana bangunan belum diserahkan kepada sekolah dan belum dilengkapi dengan perabot.

1999 Mulai 1 Januari 99, bangunan siap dan layak digunakan. P&P dijalankan satu sesi sahaja.

2000 Pengagihan murid dibuat apabila SK Taman Semarak, Nilai, SK. Desa Cempaka, Bandar Baru Nilai dan SK Desa Jasmin, Bandar Baru Nilai berfungsi sepenuhnya. Jumlah keramaian murid merosot kepada 37 peratus. Peruntukan makmal komputer IT diluluskan dan memulakan pembinaan.

2001 Bangunan Makmal Komputer IT telah dirobohkan atas sebab menyalahi struktur pembinaan.

2004 Pembinaan semula Makmal Komputer / IT dilaksanakan dan siap dilaksanakan 2005 Makmal Komputer boleh berfungsi dan P & P berkomputer di laksanakan.

2006 Perasmian bangunan baru 3 tingkat dan makmal komputer oleh Y.A.B Dato' Seri Utama Haji Mohamad Bin Haji Hasan Menteri Besar Negeri Sembilan pada 4 April 2006.

Pencapaian
----------

Alamat
------

Sekolah Kebangsaan Dato' Shah Bandar
Abu Bakar Labu Hilir Batu 13, Jalan Labu Hilir
71900, Labu
Negeri Sembilan, Malaysia
Telefon = 6067992511
Fax = 6067992511

Pautan luar
-----------

*
**Pusat Kebudayaan Islam Kyiv** (Bahasa Ukraine: Ісламський культурний центр та мечеть) ialah sebuah masjid dan pertubuhan kebudayaan di Kyiv, Ukraine. Pusat Kebudayaan Islam Kyiv ialah salah satu daripada sembilan pusat kebudayaan yang terletak di bandar terbesar di Ukraine. Bangunan pusat kebudayaan ini menempatkan pejabat Pentadbiran Keagamaan Muslim Ukraine "Ummah", Pusat Pengajian Islam Ukraine, Jawatankuasa Syariah, pertubuhan perlindungan hak, pusat penyelidikan dan pensijilan halal "Alraid", pejabat penerbitan, gimnasium, dan pejabat-pejabat lain.

Prasarana
---------

Pusat kebudayaan ini menempatkan dua ruang solat bagi lelaki dan perempuan yang boleh memuatkan kira-kira 1500 orang. Bagi pembangunan wanita, pusat kebudayaan ini mengadakan bengkel pembangunan diri, kelas dan syarahan mengenai pelbagai topik termasuk psikologi keluarga. Wanita juga diberi peluang untuk menghadiri kelas menjahit, memasak dan kesihatan.

Kursus-kursus di pusat kebudayaan ini berkenaan bahasa Arab dan pengetahuan Islam dianjurkan dengan program yang terancang.

Kegiatan
--------

Lingkungan kegiatan utama pusat kebudayaan ini termasuklah menggalakkan dialog antara agama dan budaya, menyebarkan majlumat mengenai Islam, memecah dakwaan buruk mengenai Islam dan penganutnya, dan memperkaya pengetahuan Muslim Ukraine.

### Kegiatan awam

Pusat kebudayaan ini pernah menganjurkan "Pesta Timur" pada 23 Ogos 2015 dan 14 Mei 2016. Pada 19 Disember 2015, pusat kebudayaan ini pernah menganjurkan Pertandingan Tilawah al-Quran Antarabangsa antara perwakilan Ukraine, negara-negara bekas jajahan soviet, dan negara-negara lain. Seramai 56 orang peserta mengambil tempat dalam pertandingan ini.

Lihat juga
----------

* Islam di Ukraine
* Senarai masjid di Eropah

Rujukan
-------

1. ↑  "East Fest: Celebration of Taste And Oriental Flavour". *islam.in.ua*. RAMU "Ummah". Dicapai pada 31 May 2017.
2. ↑  "EAST FEST 2016 — East is closer than you think!". *islam.in.ua*. RAMU "Ummah". Dicapai pada 31 May 2017.
3. ↑  "Best Qur'an Reciters will Represent Ukraine on International Arena". *islam.in.ia*. RAMU "Ummah". Dicapai pada 31 May 2017.
4. ↑  "An ethnic Ukrainian woman learned the entire Arabic original of Quranic text by heart". *risu.org.ua*. Religious Information Service of Ukraine. Dicapai pada 31 May 2017.
|  |
| --- |
|  |
|  |
|  |
|  |

:*Rencana adalah mengenai gerakan moden*

*Untuk dinasti al-Murabitun zaman pertengahan di Maghribi dan Sepanyol, lihat dinasti Almoravid.*
*Untuk gerakan politik Lubnan, lihat Al-Murabitun.*
**Murabitun** merupakan gerakan Islam sedunia diasaskan oleh Shaykh Dr. Abdalqadir as-Sufi, pemimpin Darqawi-Shadhili-Qadiri Tariqa, dengan komuniti-komuniti dalam lebih kurang 20 negara berlainan.

Tujuan-tujuan prinsipnya termasuk pengembalian zakat, dakwah, amalan Bayat (kesetiaan) pada sebuah Amir, pengenalan semula mata wang Islam Dinar Emas dan Dirham Perak, dan penubuhan ‘Amal Ahl al-Madinah.

Menara Masjid Besar Granada, masjid pertama ditubuhkan oleh orang Islam Sepanyol lebih daripada 500 tahun.

Tariqa
------

Banyak tetapi tidak semua anggota Murabitun juga merupakan murid Sufi pengasasnya, Shaykh Dr. Abdalqadir as-Sufi, dan sebarang itu juga anggota-anggota Qadiri-Shadhili-Darqawi Tariqa.

Pengaruh politik
----------------

Murabitun telah mempunyai pengaruh politik banyak, terutamanya dalam sfera Dinar Emas Islam dan Dirham Perak. Dr. Mahathir Mohamad, bekas Perdana Menteri Malaysia, Dr Necmettin Erbakan, bekas Perdana Menteri Turki, dan Raja Hasan II dari Maghribi, sewaktu jangka pejabat atau pemerintahan mengisu penyataan awam dengan menggemari Dinar Emas sebagai mata wang untuk negara-negara Islam. Dr Mahathir dan Raja Hasan II juga memulakan acara dan aktiviti terhadap penguatkuasaan matawang, yang kedua merupakan suatu tujuan untuk membetulkan Zakat.

Pendirian Berkontroversi
------------------------

Pertubuhan Murabitun telah dibangkang dari sesetengah umat Islam oleh kerana penolakan amat sebagai taktik (lihat bahagian di atas). Miripnya, pendirian mereka terhadap "Islamisasi" perbankan, yang mereka mendakwa adalah pengguguran amalan Islam, telah membawa pembangkang, khususnya di kalangan sekolah Modernist, yang sama menerima wang kerta sebagai bahagian tidak dapat dicegah status-quo (darurah), atau mencegah keisuan Dinar Emas dan Dirham Perak sama sekali.

Catatan
-------

Rujukan
-------

1. ↑  "Dr Mahathir Mohamed Speaking at the Gold Dinar Convention in Kuala Lumpur in 2003". Diarkibkan daripada yang asal pada 2007-11-27. Dicapai pada 2011-02-03.
2. ↑  Vadillo, Umar Ibrahim, Fatwa on Banking, Madinah Press 2007

* Website of Shaykh Abdalqadir as-Sufi
* The Noble Qur'an: a rendering of its meaning in English. Abdalhaqq and Aisha Bewley, (Bookwork, Norwich, UK, ISBN 1-874216-36-3)
* *The Way of Muhammad* (Diwan Press, 1975, ASIN: B0000D74TC)
* *The Muwatta of Imam Malik* translated by Aisha Bewley and Ya'qub Johnson, (Bookwork, Norwich, UK, 2001, ISBN 0906512174, ISBN 0710303610)
* The Letters of Shaykh Moulay Muhammad al-Arabi al-Darqawi (published as *The Darqawi Way*) translated by Aisha Bewley (Diwan Press Norwich, UK, 1980, ISBN 0906512069)
* *Root Islamic Education*, written on the school of the people of Madinah under the leadership of Imam Malik (Madina Press, June 1993, ISBN 1874216053)

Pautan luar
-----------

* Shaykh Dr. Abdalqadir as-Sufi's Official Website Diarkibkan 2007-03-02 di Wayback Machine
* The Dallas Foundation Diarkibkan 2008-02-14 di Wayback Machine
Butiran daripada salinan peta Nicolaus Germanus 1467 dari Geografi Ptolemy, menunjukkan Chersonese Emas, iaitu Semenanjung Tanah Melayu
**Semenanjung Emas** (Jawi:; Bahasa Yunani: Χρυσῆ Χερσόνησος, *Chrysḗ Chersónēsos*; Bahasa Latin: *Chersonesus Aurea*) ialah nama lama yang digunakan untuk merujuk Semenanjung Tanah Melayu oleh Claudius Ptolemy, seorang tokoh Yunani. Semasa zaman Rom kuno, semenanjung (*Chersonesos*) ini ialah sumber utama emas, oleh itu gelaran Semenanjung Emas diberikan untuk merujuk semenanjung ini (kini Semenanjung Malaysia dan Selatan Thailand).

Mengikut pengetahuan hari ini, taburan penemuan emas utama di Semenanjung Tanah Melayu terdapat di Jalur Tengah, iaitu dari Batu Melintang di Kelantan, menuju ke selatan melalui Sokor, Pulai, Selinsing, Raub, Chenderas hinggalah ke Gunung Ledang di Johor. Jumpaan terbaru dibuat di Jalur Timur iaitu di kawasan Mersing di Johor dan Lubuk Mandi di Terengganu.

Rujukan
-------

1. ↑  Khersonese Emas: Geologi Emas Semenanjung Malaysia Penerbit UKM. 2007.
2. ↑  Indahnya senja di Kuala Terengganu Utusan Malaysia Online - Timur. 18 Jan 2010.


|  |  |
| --- | --- |
| Ikon tunas | Rencana berkaitan Malaysia ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**How the Cossacks played football** ialah filem pendek komedi animasi dari studio Kyivnaukfilm, dikeluarkan pada tahun 1970, ia adalah salah satu episod paling terkenal dan cerita kedua dalam siri "Cossacks".

Plot
----

Filem animasi bermula dengan Cossacks menunggu kepulangan Gray, Oko, dan Tur dari London. Sekembalinya mereka, mereka bukan sahaja berkongsi cerita tentang bandar itu tetapi juga memperkenalkan permainan yang mereka saksikan di sana — bola sepak. Pasukan Cossack kemudiannya memulakan latihan untuk memenangi piala kejuaraan bola sepak di England. Ketiga-tiga Cossack, yang mengajar orang lain berkaitan asas bola sepak, mengumpulkan satu pasukan dan menuju ke Barat untuk mengiringi Perarakan Cossack, meninggalkan senjata mereka di rumah.

Cossack bermain di tiga negara Eropah. Negara pertama yang tidak dinamakan ditunjukkan oleh papan markah yang memaparkan perkataan "Knights" semasa pembentangan skor, mungkin mewakili pemain dari Jerman zaman pertengahan. Pada mulanya, Cossack berjuang untuk menembusi pertahanan kesatria, berpakaian perisai. Mereka menentang ksatria dengan ketangkasan, bermain dengan cara yang menghalang lawan mereka daripada memintas bola.

Di Perancis, mereka bermain menentang musketeers di sebuah istana. Musketeers dengan elegan menghantar bola antara satu sama lain, tetapi Cossack bergantung pada tekanan meriah berdasarkan pergerakan tarian rakyat Ukraine Hopak dan memenangi perlawanan itu.

Perlawanan di England berlangsung di London. Pada mulanya, padang itu basah kerana hujan, dan Inggeris berdiri di pulau-pulau kecil, menghantar bola di antara mereka. Tur kemudian memukul bola ke awan, menghentikan hujan. Medan kering, membolehkan Cossack dengan cepat mengatasi bahasa Inggeris. Ratu Inggeris dengan berat hati menghadiahkan mereka cawan, yang dibawa pulang oleh Cossack.

Pasukan Pembikinan Filem
------------------------

* Pengurus: Volodymyr Dakhno
* Penulis skrin: Volodymyr Kapustyan [uk]
* Komposer: Boris Buyevsky [uk]
* Animator: Serhiy Dyozhkin, V. Yemelyanova, Adolf Pedan [uk], Mark Draytsun [uk], Nina Churilova [uk], Oleksandr Lavrov [uk], Mykola Bondar, Mykhailo Tytov [uk], Oleksandr Viken [uk], Volodymyr Dakhno, Elvira Peretyatko
* Sinematografer: Anatoliy Havrylov
* Jurutera Bunyi: Leonid Moroz [uk]
* Editor: Tadeush Pavlenko [uk]
* Pengarah filem: Ivan Mazepa

Rujukan
-------

1. ↑  "My handwriting is Ukrainian. To the 85th anniversary of the birth of the Ukrainian cartoonist, director, screenwriter Volodymyr Dakhno" (PDF). *web.archive.org* (dalam bahasa Ukraine). Diarkibkan daripada yang asal (PDF) pada 2020-09-27. Dicapai pada 2024-03-06.

* "My handwriting is Ukrainian. To the 85th anniversary of the birth of the Ukrainian cartoonist, director, screenwriter Volodymyr Dakhno" (dalam bahasa Ukraine) Archive
* Volodymyr Dakhno. "How the Cossacks Did Not Reach the Thirteenth Kingdom (dalam bahasa Ukraine) Archive

Pautan luar
-----------

* *How the Cossacks played football*  di Pangkalan Data Filem Internet (IMDb)
**Puteri Victoria dari Saxe-Coburg-Saalfeld** (Marie Louise Victoire; 17 Ogos 1786 – 16 Mac 1861), kemudian **Puteri Leiningen** dan seterusnya **Duchess of Kent dan Strathearn**, ialah seorang puteri Jerman dan ibu kepada Ratu Victoria dari United Kingdom. Sebagai balu Charles, Putera Leiningen, sejak 1814, dia berkhidmat sebagai pemangku Raja semasa minoriti anaknya daripada perkahwinan pertamanya, Karl, sehingga perkahwinan keduanya pada tahun 1818 dengan Putera Edward, anak keempat George III.

Kehidupan Awal
--------------

Victoria dilahirkan di Coburg pada 17 Ogos 1786 di Empayar Rom Suci Negara Jerman dan dinamakan Marie Louise Victoire. Dia adalah anak perempuan keempat dan anak ketujuh Franz Frederick Anton, Duke of Saxe-Coburg-Saalfeld, dan Countess Augusta Reuss dari Ebersdorf. Salah seorang saudara lelakinya ialah Ernest I, Duke of Saxe-Coburg-Gotha, dan seorang lagi saudara lelaki, Leopold, bakal raja Belgium, berkahwin, pada tahun 1816, Puteri Charlotte of Wales, satu-satunya anak perempuan sah masa depan Raja George IV, dan waris beranggapan takhta British.

Perkahwinan
-----------

**Perkahwinan pertama**

Pada 21 Disember 1803 di Coburg, Victoria muda berkahwin (sebagai isteri keduanya) Emich Carl, Putera Leiningen, yang isteri pertamanya, Countess Henrietta Sophie dari Reuss-Ebersdorf (1767–1801), adalah ibu saudaranya. Pasangan itu mempunyai dua anak, Putera Carl, lahir pada 12 September 1804, dan Puteri Feodora dari Leiningen, lahir pada 7 Disember 1807.
**Marshall Bruce Mathers III** (dilahirkan pada 17 Oktober 1972), atau lebih dikenali dengan nama samarannya, **Eminem** (digayakan sebagai **EMINƎM**) atau alter egonya, **Slim Shady**, merupakan seorang penyanyi rap, penerbit rakaman, penulis lirik dan pelakon. Sebagai tambahan kepada kerjaya solonya, beliau juga ahli kumpulan Hip Hop D12, dan juga duo hip hop Bad Meets Evil bersama rakannya Royce Da 5'9".

Kerjaya
-------

Beliau membuat debut solonya dengan album berjudul "Infinite" pada tahun 1996. Ia dibuat mesra-radio kerana beliau mengharap agar ia dapat disiarkan di stesen-stesen radio di Detroit. Tetapi ia diabaikan kerana dia seorang berkulit putih manakala Hip Hop adalah genre orang kulit hitam. Salah seorang daripada mereka juga mengatakan kepada Eminem "Kau adalah budak kulit putih, mengapa kau tidak masuk sahaja Rock 'n' Roll?". Ini menyebabkan beliau begitu marah dan dari situlah terciptanya alter ego beliau yang terkenal, Slim Shady, yang membawa watak kepada rogol, dadah dan curi serta perkara yang negatif. Beliau memperkenalkan alter egonya melalui album The Slim Shady EP pada tahun 1997 dimana ia mendapat perhatian seorang rapper pantai barat yang terkenal iaitu Dr. Dre. Apabila Dr. Dre mendengar pembantunya memasang CD tersebut untuk beliau, dia berkata "Cari dia(Eminem), sekarang!". Beliau ditandatangani Dr. Dre melaui anak syarikat Interscope Records iaitu Afternath Records. Disitu, Eminem memulakan kerja-kerja penulisan lirik dan rakaman untuk debut komersilnya yang berjudul "The Slim Shady LP". Album tersebut diterbit pada tahun 1999 dengan empat single iaitu Just Don't Give A Fuck, My Name Is, Role Model dan Guilty Conscience. My Name Is mendapat sambutan hangat dan peminat juga mengatakan bahawa ia adalah antara kerja-kerja terbaiknya. The Slim Shady LP telah diiktiraf 7xPlatinum oleh RIAA.

Diskografi
----------

### Album Studio

* *Infinite* (1996)
* *The Slim Shady LP* (1999)
* *The Marshall Mathers LP* (2000)
* *The Eminem Show* (2002)
* *Encore* (2004)
* *Relapse* (2009)
* *Recovery* (2010)
* "The Marshall Mathers LP 2" (2013)
* *Revival* (2017)
* *Kamikaze* (2018)
* *Music To Be Murder By*(2020)

### Album Mini

* The Slim Shady EP (1997)
* Relapse Refill (2009)
* Hell: The Sequel (Bersama Bad Meets Evil) (2011)

### Album Kompilasi

* Straight From The Lab (2003)
* Curtain Call: The Hits (2005)
* Eminem Presents: The Re-Ups (2006)
* Shady XV (2014)
* Curtain Call 2 (2022)

Rujukan
-------

1. ↑  "Monitor". *Entertainment Weekly* (1176/1177): 34. Okt 14/21, 2011. Check date values in: `|date=` (bantuan)CS1 maint: date and year (link)
2. ↑  Ankeny, Jason (2006). "Eminem – Biography". Allmusic. Dicapai pada 9 Jun 2013. Unknown parameter `|coauthors=` ignored (`|author=` suggested) (bantuan)

Pautan luar
-----------

|  |  |
| --- | --- |
|  | Wikipetik mempunyai koleksi petikan mengenai: ***Eminem*** |

* Media berkenaan Eminem di Wikimedia Commons
* Tapak web rasmi
* Eminem di Pangkalan Data Filem Internet (IMDb)
**Unifi Sports** (dahulunya HyppSports HD) ialah perkhidmatan siaran acara sukan melalui televisyen yang disediakan oleh perkhidmatan IPTV berbayar, unifi TV.

Sejarah saluran
---------------

**2012, *15 September*:** Rangkaian HyppSports HD dilancarkan. Saluran HyppSports 1 & 2 HD merupakan usaha sama ASN/Sports Illustrated untuk membawakan acara-acara sukan sukaramai dari Amerika Syarikat, termasuklah NFL dan NASCAR. Manakala HyppSports 3 HD membawakan siaran langsung perlawanan bola sepak tempatan dan antarabangsa terulung seperti Bundesliga, *International Champions Cup*, dan unifi Liga Malaysia, serta acara sukan lain seperti *Pirelli Malaysia Superbike Championship*. Kesemuanya dipancarkan dalam bentuk gambar HD di HyppTV.

**2016, *Julai:*** Telekom Malaysia menerusi HyppTV ialah perkhidmatan IPTV rasmi pertama negara yang membawakan liputan menyeluruh temasya sukan berprestij di dunia, Sukan Olimpik Rio 2016 di HyppSports HD.

**2018, *1 Februari*:** unifi TV dengan kerjasama Football Malaysia LLP (FMLLP) membawakan acara perlawanan bola sepak Liga Malaysia 2018 yang merangkumi unifi Liga Super Malaysia, unifi Piala Malaysia, 100Plus Liga Premier Malaysia, Piala Sumbangsih, dan Shopee Piala FA Malaysia. Kesemua perlawanan disiarkan secara langsung dalam HD di HyppSports 3 & 4 HD dan di aplikasi playTV@unifi; sekali gus ditawarkan secara percuma kepada semua rakyat Malaysia.

**2018, *1 Ogos*:** Siaran saluran Sports Illustrated di HyppSports 1 & 2 HD telah ditamatkan kerana pembekal kandungan siaran telah menghentikan operasinya di Asia Tenggara, termasuk Malaysia dan Singapura.

**2019, *1 Januari*:** Keseluruhan siaran rangkaian HyppSports HD dibubarkan dengan penamatan siaran HyppSports 3 HD. Kekurangan kandungan sukan bermutu dan sambutan menggalakkan oleh para penonton menjadi penyebabnya.

**2020, *28 Februari*:** Hak penyiaran Liga Malaysia diperbaharui, masih menjadi milik Telekom Malaysia. Maka, jenama HyppSports HD diwujudkan semula, kini dinamakan sebagai Unifi Sports. Ianya penyiar rasmi acara sukan bola sepak tempatan Liga Malaysia secara langsung dan percuma untuk semua rakyat Malaysia melalui aplikasi playTV@unifi dan di YouTube rasmi Unifi.

**2021, *1 Oktober*:** Unifi Sports kini membawakan acara sukan langsung termasuk UFC dan Liga Malaysia, selain program bicarawara dan gaya hidup berkonsepkan dunia sukan tempatan.

**2022, *September*:** Unifi Sports 5 telah ditamatkan siaran. Kandungan UFC telah berpindah ke Unifi Sports.

**2023, *Februari*:** Unifi Sports 2-4 telah ditamatkan siaran kerana tempoh kontrak hak penyiaran Liga Malaysia yang telah berakhir tahun sebelumnya.

Pautan luar
-----------

* 

|  |  |
| --- | --- |
| Ikon tunas | Rencana berkaitan televisyen ini ialah rencana tunas. Anda boleh membantu Wikipedia dengan mengembangkannya. |

* l
* b
* s

Rujukan
-------

1. ↑  Unifi TV Akan Menyiarkan Liga Super, Piala Malaysia, Piala FA Dan Liga Premier, Amanz.my, 2 Februari 2018.
**Astro NJOI** (digayakan pada logo sebagai **NJOI**) adalah sebuah perkhidmatan televisyen dan radio satelit dan digital secara percuma dan prabayar pertama di Malaysia yang dikendalikan oleh Astro Malaysia untuk golongan B40. Ia dilancarkan pada 20 Disember 2011 oleh perdana menteri Malaysia ke 6,  Dato Sri Najib Abdul Razak. Astro NJOI mempunyai pesaingnya utamanya iaitu perkhidmatan DTT Malaysia, MyFreeview yang telah dilancarkan sejak tahun 2019 semasa televisyen Malaysia beralih dari siaran analog ke siaran digital.

Sehingga 10 Mac 2024, pengguna baharu NJOI akan menikmati sejumlah 19 saluran televisyen digital percuma termasuk 14 saluran HD, manakala pengguna sedia ada NJOI dapat menikmati sejumlah 27 saluran televisyen digital percuma termasuk 14 saluran HD; selain mempunyai lebih 60 saluran televisyen prabayar dan 30 saluran radio percuma.

Piring mini NJOI yang lama

Saluran
-------

Rencana utama: Senarai saluran Astro NJOI

Rujukan luar
------------

* Laman web rasmi NJOI
*Zaporozhskiy kazak* oleh Konstantin Makovskiy (1884)

**Lagu Kozak** merujuk kepada lagu kerakyatan yang dicipta oleh etnik Kozak.

Kozak Dnipropetrovsk
--------------------

**Lagu Kozak Dnipropetrovsk** (Bahasa Ukraine: Козацькі пісні Дніпропетровщини) ialah lagu Kozak bagi warga Zaporozhia di wilayah Dnipropetrovsk, dan disenaraikan sebagai warisan budaya tidak ketara yang memerlukan perlindungan segera. Lagu Cossack secara tradisinya melibatkan nyanyian lelaki. Lagu Cossack kini sering dipersembahkan oleh wanita, tetapi jarang dalam kumpulan campuran. Senarai UNESCO menyebut kumpulan paduan suara Krynytsia, Bohuslavochka, dan Pershotsvit.

2014 di wilayah Dnipropetrovsk memulakan kumpulan inisiatif bagi dokumen pencalonan untuk memasukkan lagu Cossack ke dalam Senarai Warisan Tidak Ketara UNESCO. Pada 28 November 2016, jawatan bertanggungjawab memasukkan lagu Kozak wilayah Dnipropetrovsk dalam Senarai Warisan Budaya Tidak Ketara yang memerlukan perlindungan segera. Menurut jawatankuasa itu, karya-karya ini, yang dinyanyikan oleh komuniti Kozak di rantau ini, mengisahkan tentang tentang tragedi perang dan pengalaman peribadi tentera. Liriknya mengekalkan hubungan kerohanian dengan masa lalu, tetapi juga menghiburkan.

### Penyelidikan

Kompleks lagu Kozak yang pertama kali ditranskripsi diterbitkan pada 1997 oleh pemain bandura, Victor Kyrylenko. Pada awal 2000-an, penjelajahan ke wilayah Dnipropetrovsk untuk merekod lebih banyak lagu-lagu rakyat ini telah dijalankan oleh kakitangan Universiti Kebangsaan Dnipropetrovsk.

*Oy na hori ta y zhentsi zhnut'*; "Oh, di pergunungan, sang pemaut sedang mematikan"  
 Amvrosiy Zhdakha, 1911—1914*Oy, ty, divchyno, moya ty zore*; "Oh, sang gadis, kaulah bintangku"  
 Amvrosiy Zhdakha, 1911—1914*Oy, vida chayci-chayci*; "Oh, sengsara, sengsara langit camar"  
 Amvrosiy Zhdakha 1911—1914

Rujukan
-------

1. 1 2  Cossack’s songs of Dnipropetrovsk Region
2. ↑  Oblokova kartka «Dnipropetrovsk’s Cossack songs»
3. ↑  "Traditions from Portugal, Uganda and Ukraine inscribed on the List of Intangible Cultural Heritage in Need of Urgent Safeguarding". *UNESCO*. November 29, 2016.
4. ↑  "Козацькі пісні Дніпропетровщини вже в охоронному списку ЮНЕСКО. Що це змінить?". *Радіо Свобода*.
5. ↑  Marina, Zoia; Romashko, Oleksandra (July 21, 2022). "Cossack antiquities of Dnipropetrovsk region according to the research of the DNU expedition". *Universum Historiae et Archeologiae*. **4** (2): 168–173–168–173. doi:10.15421/26210428 – melalui uha.dp.ua.
6. ↑  THE "IMPERIAL" AND THE "COSSACK" IN THE SEMIOTICS OF EKATERINOSLAV-DNIPROPETROVSK. The Controversies of the Foundation Myth, by Andrii Portnov and Tetiana Portnova
7. ↑  "Cossack songs of Dnipropetrovsk region".

Pautan luar
-----------

* Lagu Kozak Wilayah Dnipropetrovsk
**Parkson** ialah sebuah syarikat peruncit yang popular di Malaysia yang menawarkan barangan-barangan pada kadar sederhana. Parkson ditubuhkan pada tahun 1987 sebagai salah sebuah rangkaian peruncitan terbesar di Malaysia pada ketika itu. Gedung-gedung berjenama **Parkson Grand**, **Parkson Ria** dan **Parkson Elite** semuanya dikendali oleh Parkson.

Cawangan di Malaysia
--------------------

Sehingga kini, Parkson mempunyai 37 buah cawangan di seluruh Malaysia. (Barat dan Timur Malaysia).

| Bendera | Negeri | Jumlah Gedung |
| --- | --- | --- |
| Flag of Kuala Lumpur | Wilayah Persekutuan Kuala Lumpur | 6 |
| Flag of Labuan | Wilayah Persekutuan Labuan | 1 |
| Flag of Putrajaya | Wilayah Persekutuan Putrajaya | 1 |
| Flag of Johor | Johor | 4 |
| Flag of Kedah | Kedah | 2 |
| Flag of Kelantan | Kelantan | 0 |
| Flag of Malacca | Melaka | 1 |
| Flag of Negeri Sembilan | Negeri Sembilan | 1 |
| Flag of Pahang | Pahang | 2 |
| Flag of Perak | Perak | 1 |
| Flag of Perlis | Perlis | 0 |
| Flag of Penang | Pulau Pinang | 2 |
| Flag of Sabah | Sabah | 2 |
| Flag of Sarawak | Sarawak | 6 |
| Flag of Selangor | Selangor | 8 |
| Flag of Terengganu | Terengganu | 1 (Akan Datang) |

Cawangan luar Malaysia
----------------------

### Parkson di Kemboja

Menteri Perdagangan Kerajaan Kemboja, telah mengeluarkan suatu perakuan pendaftaran komersial berhubung dengan penubuhan Parkson Kemboja Holdings pada 31 Disember, 2010.[*perlu rujukan*]

### Parkson di China

Selain di Malaysia, kehadiran Parkson turut terasa di China, dengan operasinya banyak tertumpu di kawasan-kawasan padat, termasuklah 36 buah gedung serbaneka berjenama Parkson dan dua buah gedung berjenama Xtra.[*perlu rujukan*]

### Parkson di Vietnam

Sehingga november 2008, Parkson kini mempunyai 6 buah gedung di Vietnam iaitu empat buah di Bandar Raya Ho Chi Minh. Manakala, di Hai Phong dan Hanoi terdapat sebuah gedung.[*perlu rujukan*]

Pembukaan gedung Parkson di Saigontourist Plaza pada 29 Jun 2005 menandakan pintu masuk Parkson sebagai gedung terkemuka di Asia dan yang pertama bertaraf antarabangsa yang terletak di bandar Bandar Raya Ho Chi Minh.[*perlu rujukan*]

Pautan luar
-----------

* (Inggeris) Laman web rasmi Diarkibkan 2017-09-15 di Wayback Machine
* Bahasa Cina: {{{1}}}code: zh is deprecated  Laman web Parkson di China
* (Inggeris) Laman we Parkson di Vietam



|  |  |
| --- | --- |
| Ikon tunas | Rencana berkaitan Malaysia ini ialah rencana tunas. Anda boleh membantu Wikipedia dengan mengembangkannya. |

* l
* b
* s
***Trogonoptera*** ialah sebuah genus kupu-kupu sayap burung dari hutan hujan Semenanjung Thai-Melayu, Borneo, Natuna, Sumatera, Palawan dan beberapa pulau kecil di barat Sumatera. Ukurannya yang besar dan warna yang menyilau membuatkannya sangat dihargai oleh para penghimpun.

Penerangan
----------

Terdapat sekurang-kurangnya tiga teori kenapa kupu-kupu ini ada tanda berlainan pada sayapnya: (1) bentuk tombak hitam atau hijau melintangnya memimik duri tajam; (2) bentuk tombak hijaunya memimik corak penyamaran daun pakis apabila kupu-kupu ini berehat; (3) ketika terbang, tanda hitam dan hijaunya memimik bulu pelepah burung takau hijau yang terbang. Tiga spesies takau hijau di Borneo dijumpai di habitat yang sama seperti sayap burung Rajah Brooke, yang ditemukan dari tanah pamah berhutan lebih 2,000 m di Gunung Kinabalu. Sebilangan pemerhati mendapati semua kupu-kupu sayap burung Borneo sangat besar hinggakan mudah disalahkan dengan burung yang terbang. 

Seekor burung yang sedang memburu serangga sepertinya tidak akan menyerang burung untuk makan. Sekiranya corak sayap kekupu ini memimik bulu pelepah takau, maka ia mungkin menjadi suatu kes bagi lingkungan kemimikan Muller kerana kededua spesies mempunyai sayap dilitupi corak bak duri. Tambahan lagi, takau ini terlindung kerana paruhnya besar dan kupu-kupunya pula kerana ia beracun. Warna biru yang berevolusi pada *Trogonoptera brookiana* rupa *hecata* dan *Trogonoptera trojana* boleh dijelaskan dengan keberadaan murai gajah di habitatnya.

Spesies
-------

Dua spesies diakui dalam genus ini:

* *Trogonoptera brookiana* – sayap burung Rajah Brooke
* *Trogonoptera trojana* – sayap burung Palawan

Rujukan
-------

1. ↑  "Rajah Brooke's Birdwing at Ulu Ulu". *ULU ULU WILDLIFE*. Dicapai pada 3 June 2021.
Christian Doppler.
**Christian Doppler** (lahir 29 November 1803 – meninggal 17 Mac 1853 pada umur 49 tahun) adalah seorang ahli fizik dan ahli matematik asal Austria. Doppler terkenal atas kontribusinya dalam menyusun prinsip tentang sebuah fenomena yang dinamakan Efek Doppler.

Christian Doppler dilahirkan di Salzburg, Austria. Karena kondisi fisiknya yang lemah, ia tidak mampu meneruskan usaha pandai batu milik ayahnya. Doppler mempelajari filsafat di Salzburg, serta matematika-fisika di Universitas Teknologi Vienna (*Vienna University of Technology*) dan Universitas Vienna (*University of Vienna*).

Pada tahun 1835, Doppler mendapatkan posisi akademis di sebuah perguruan tinggi yang sekarang bernama Universitas Teknik Ceko (*Czech Technical University*). Selama bekerja, ia banyak mempublikasikan makalah ilmiah, tetapi kurang populer dihadapan murid-muridnya karena metode belajarnya yang dinilah keras. Ia menikah pada tahun 1836, dan dari pernikahannya,Doppler memperoleh 5 orang anak.

Pada tahun 1842, Doppler mempublikasikan makalah ilmiah yang berjudul *Über das farbige Licht der Doppelsterne* (Tentang Cahaya Bewarna yang Dipancarkan oleh Dua Buah Bintang). Makalah tersebut dipublikasikan kepada Perhimpuan Ilmu Pengetahuan Bohemia. Dalam makalah tersebut, dikemukakan sebuah teori bahwa terdapat perbedaan frekuensi suara dari benda yang bergerak, ketika terdengar oleh pendengar yang bergerak dan diam. Teori ini juga dapat menjelaskan tampilan warna pada bintang yang bergerak relatif terhadap Bumi.

Doppler meninggalkan Praha pada tahun 1847. Pada tahun 1850, Doppler ditunjuk sebagai ketua Istitut Fisika Eksperimental di Universitas Vienna. Salah satu muridnya ketika ia mengajar disitu adalah Gregor Mendel, yang kemudian berkontribusi besar dalam ilmu genetika.

Rujukan
-------

1. ↑  (Indonesia)Hassan Shadily & Redaksi Ensiklopedi Indonesia (Red & Peny). Ensiklopedi Indonesia Jilid 2 (CES-HAM). Jakarta: Ichtiar Baru-van Hoeve
2. 1 2 3 4 5 6 7 8 9 10 11 12 13 14  (Inggeris) Christian Andreas DopplerTemplat:Pranala mati. (2014). The Biography.com website. Diakses 1 Juni 2014.
*Laman ini mungkin lebih sesuai **dipindahkan** ke **Kerajaan Ptolemaios***  

**Kerajaan Ptolemaios** (bahasa Yunani: Πτολεμαϊκὴ βασιλεία, *Ptolemaïkḕ Basileia*) adalah sebuah kerajaan pernah wujud di Mesir diperintah Wangsa Plotemaios diasaskan Ptolemaios si Penyelamat yang berbangsa Yunani. Negara ini diasaskan kematian Alexander Agung pada tahun 323 SM dan berakhir dengan matinya Cleopatra pada tahun 30 SM serta penaklukan negara ini oleh empayar Rom.

Kerajaan ini diasaskan pada 305 SM oleh Ptolemaios si Penyelamat yang mengisytiharkan dirinya Firaun Mesir dan mewujudkan satu dinasti bangsa Yunani berkuasa yang memerintah kawasan yang menjangkau dari selatan Syria ke Kyrene dan ke selatan Nubia. Alexandria menjadi ibu kota dan pusat budaya Yunani dan perdagangan. Untuk mendapat pengiktirafan oleh penduduk Mesir asli, mereka menamakan diri mereka sebagai pengganti kepada Firaun. Ptolemies kemudian mengambil tradisi Mesir dengan mengahwini adik-beradik mereka, mereka telah digambarkan pada tugu-tugu awam dalam gaya Mesir dan pakaian, dan mengambil bahagian dalam kehidupan agama Mesir. Ptolemaios terpaksa melawan pemberontakan asli dan telah terlibat dalam peperangan asing dan awam yang membawa kepada kejatuhan kerajaan dan pengilhakan oleh Rom. Budaya Yunani terus berkembang di Mesir sepanjang tempoh Rom dan Byzantine sehingga penaklukan Islam.

Zaman kerajaan ini paling dibutirkan teliti dalam Zaman Keyunanian kerana banyak naskah papirus ditulis oleh orang Yunani dan Mesir ditemukan bertarikh tempoh ini. Penganut agama Kristian pula lebih mengenal kerajaan ini antara kerajaan yang dimaksudkan dalam mimpi dialami tokoh bernama Daniel/Danial yang dikisahkan dalam Kitab mengenainya malah turut disetujui oleh para pentafsir dan cendekiawan Islam.

Rujukan
-------

1. ↑  Lewis, Naphtali (1986). *Greeks in Ptolemaic Egypt: Case Studies in the Social History of the Hellenistic World*. Oxford: Clarendon Press. hlm. 5. ISBN 0-19-814867-4.
2. ↑  Choon-Leong Seow (2003). *Daniel*. Westminster John Knox Press. m/s. 166. ISBN 9780664256753.
3. ↑  Towner, W. Sibley (1984). *Daniel*. Westminster John Knox Press. m/s. 18, 34–6. ISBN 9780664237561.
4. ↑  Noegel, Scott B.; Wheeler, Brannon M. (2002). *Historical Dictionary of Prophets in Islam and Judaism*. Scarecrow Press. m/s. 73–5. ISBN 9780810866102.

|  |  |
| --- | --- |
| Ikon tunas | Rencana sejarah ini ialah rencana tunas. Anda boleh membantu Wikipedia dengan mengembangkannya. |

* l
* b
* s

|  |  |
| --- | --- |
| Ikon tunas | Rencana berkenaan Mesir ini ialah rencana tunas. Anda boleh membantu Wikipedia dengan mengembangkannya. |

* l
* b
* s

Templat:Tunas-Yunani